6.4.2022
SL
Uradni list Evropske unije
C 152/111
Mnenje Evropskega ekonomsko-socialnega odbora – Predlog uredbe Evropskega parlamenta in Sveta o spremembi Uredbe (EU) št.
575/2013 in Direktive 2014/59/EU v zvezi z bonitetno obravnavo globalnih sistemsko pomembnih skupin institucij s strategijo reševanja z več vstopnimi točkami in metodologijo za posredni vpis instrumentov, primernih za izpolnjevanje minimalne zahteve glede kapitala in kvalificiranih obveznosti (COM(2021) 665 final – 2021/0343 (COD)) (2022/C 152/18)
Glavni poročevalec: Antonio GARCÍA DEL RIEGO
Zaprosilo
Svet Evropske unije, 26. 11.
2021 Evropski parlament, 22. 11.
2021
Pravna podlaga
člen 114 Pogodbe o delovanju Evropske unije
Sklep predsednika EESO
9. 11.
2021
Pristojnost
strokovna skupina za ekonomsko in monetarno unijo ter ekonomsko in socialno kohezijo
Datum sprejetja mnenja na plenar­ 9. 12.
2021 nem zasedanju Plenarno zasedanje št.
565
Rezultat glasovanja (za/proti/vzdržani)
174/2/3
1.
Sklepi in priporočila 1.1 Evropski ekonomsko-socialni odbor (EESO) meni, da je treba neposredno v uredbo o kapitalskih zahtevah (CRR) vključiti posebno bonitetno obravnavo v zvezi s posrednim vpisom instrumentov, primernih za notranjo minimalno zahtevo glede kapitala in kvalificiranih obveznosti (MREL).
S predlaganimi spremembami te uredbe bi se odpravile ugotovljene neskladnosti med CRR in direktivo o sanaciji in reševanju bank (BRRD).
1.2 EESO priporoča jasnejše določbe CRR o primerjavi med vsoto dejanskih zahtev glede skupne sposobnosti pokrivanja izgub (TLAC) vseh skupin v postopku reševanja v globalni sistemsko pomembni skupini institucij (GSPI) s strategijo reševanja z več vstopnimi točkami in teoretično zahtevo za eno vstopno točko za to GSPI.
Predlagane spremembe so potrebne, da se pojasni, v kolikšni meri lahko organi za reševanje odpravijo morebitne neskladnosti med zahtevami za eno vstopno točko in zahtevami za več vstopnih točk.
1.3 EESO poudarja, da je treba spremeniti formulo za izračun presežka TLAC/MREL podrejene družbe v okviru splošnega sistema odbitkov, ki se uporablja za GSPI s strategijo reševanja z več vstopnimi točkami, s čimer bi zagotovili, da se pri tej formuli upoštevajo zahteve glede TLAC/MREL podrejene družbe, ki temeljijo na tveganju in ki ne temeljijo na tveganju, v skladu s standardom TLAC.
S tem bi preprečili, da se presežek TLAC/MREL določene podrejene družbe preceni.
1.4 EESO opozarja, da bi bilo treba pojasniti nekatere določbe CRR, ki se uporabljajo za GSPI s strategijo reševanja z več vstopnimi točkami, da se omogoči upoštevanje podrejenih družb s sedežem zunaj EU.
S tem bi CRR uskladili z ustreznim mednarodno dogovorjenim načelom TLAC, ki se uporablja za podrejene družbe s sedežem v vseh jurisdikcijah Odbora za finančno stabilnost.
1.5 EESO priporoča nekatera ciljno usmerjena pojasnila v zvezi z zahtevo glede kapitala in kvalificiranih obveznosti za institucije, ki so pomembne podrejene družbe GSPI zunaj EU (v nadaljnjem besedilu: notranja TLAC), s čimer bi zagotovili, da dolžniški instrumenti, ki jih izdajo te institucije, izpolnjujejo vsa merila primernosti za instrumente kvalificiranih obveznosti.
Razlog za to spremembo je, da merila primernosti za instrumente kvalificiranih obveznosti trenutno temeljijo na predpostavki, da te instrumente izda subjekt v postopku reševanja in ne podrejene družbe, za katere velja zahteva glede